text: Nordsjælland Håndbold protesterer og kræver omkamp
  20 april 2016 kl. 20.37
  TM Tønders oprykning til Håndboldligaen skal ses efter i sømmene.
  Tønders håndboldherrer rykkede i mandags op efter en dramatisk kamp.
  Men nu indgiver Nordsjælland Håndbold protest over afslutningen på kampen.
  Nordsjælland mener nemlig, at dommerne begik en fejl, da de dømte passivt spil i de sidste sekunder af opgøret.
  For kendelsen blev dømt uden at dommerne først hævede armen som signal for passivt spil.
  Nordsjælland Håndbold håber på, at få en omkamp ud af protesten.
  